section_heading: Povijest
paragraph_text: Nastala je u vrijeme kad su se uvodile engleske pasmine svinja u hrvatska uzgajališta radi popravljanja proizvodnih karakteristika. 1882. godine vlastelin dobra Žabac (Šabac) kod Vrbovca markiz Piennesa Eugen d’Halwin križao turopoljske krmače s nerastima crnog berkšira.Hrvatska znanstvena bibliografija Dragica Šalamon, Polona Margeta, Vedran Klišanić, Sven Menčik, Danijel Karolyi, Željko Mahnet, Dubravko Škorput, Krešimir Salajpal:  Preliminarno istraživanje genetske raznolikosti populacije banijske šare svinje mikrosatelitskim biljezima , 53. hrvatski i 13. međunarodni simpozij agronoma, 18. do 23. veljače 2018., Vodice, Hrvatska, str. 223 Križanje je bilo uspješno. Ovo se može smatrati početcima nastanka banijske šare. Odlični rezultati križanja ponukali su Kraljevsku zemaljsku vladu osnovati selekcijski centar u Božjakovini kod Zagreba. Bilo je to krajem 19. stoljeća. Centar je poslije ponio ime Republičko poljoprivredno dobro Božjakovina. Na njemu se sustavno uzgajalo ovu pasminu sve do sredine 60-ih godina 20. stoljeća. Uzgoj je bio radi ustaljivanja njenih svojstava (Šram, 1950). U godinama poslije zapostavilo se sustavni uzgoj. 2000-te godine preostalo je vrlo malo primjeraka. 2007. su djelatnici Hrvatske poljoprivredne agencije (HPA) obavljajući redovne poslove u svezi s testiranjem uzgojno valjanih svinja zatekli svinje specifičnog izgleda s velikim crnim šarama. na gospodarstvu uzgajivača u Trgovima pokraj Dvora.